সুপ্রিম নির্দেশ মেনেই ‘দাগি অযোগ্য’দের অ্যাডমিট কার্ড বাতিল করল কমিশন

কলকাতা : সুপ্রিম কোর্টের (Supreme Court) নির্দেশ মেনে অযোগ্যদের তালিকা প্রকাশ করল স্কুল সার্ভিস কমিশন (SSC)। শনিবার সন্ধ্যায় অযোগ্যদের তালিকা প্রকাশের পর সেখানে দেখা গেল, মোট ১ হাজার ৮০৪ জনের নাম প্রকাশ হয়েছে। তালিকায় রয়েছে অযোগ্যদের নাম, রোল এবং সিরিয়াল নম্বরও। এসএসসি-র ওয়েবসাইটে ইতিমধ্যে সেই তালিকা আপলোড করা হয়েছে। সুপ্রিম কোর্ট আগেই জানিয়ে দিয়েছিল, ‘দাগি অযোগ্য’দের কেউ নতুন নিয়োগ প্রক্রিয়ায় অংশগ্রহণ করতে পারবেন না। নির্দেশ মতোই তালিকা প্রকাশের পর ‘দাগি অযোগ্য’দের অ্যাডমিট কার্ড বাতিল করে দিল স্কুল সার্ভিস কমিশন (এসএসসি)। কমিশন বিজ্ঞপ্তি প্রকাশ করে জানাল, ওই দাগিদের অ্যাডমিট কার্ড বাতিল করে দেওয়া হয়েছে।

জানা গিয়েছে, দাগি অযোগ্য’দের তালিকা প্রকাশের আগে দফায় দফায় বৈঠক সারেন কমিশনের আধিকারিকরা। সেই বৈঠকে উপস্থিত ছিলেন এসএসসি চেয়ারম্যান সিদ্ধার্থ মজুমদার (SSC Chairman Siddhartha Majumder)। এরপরেই এই তালিকা প্রকাশ। সুপ্রিম নির্দেশ মেনেই আগামী ৭ এবং ১৪ সেপ্টেম্বর শিক্ষক নিয়োগের পরীক্ষা নেবে স্কুল সার্ভিস কমিশনার। তার আগে দাগি অযোগ্য’দের অ্যাডমিট কার্ড বাতিল করল এসএসসি। কমিশনের এক কর্তা জানান, মোট ১৪০০ ‘দাগি অযোগ্যে’র অ্যাডমিট কার্ড  বাতিল করেছেন। নবম-দশম এবং একাদশ-দ্বাদশ মিলিয়ে ২১৬০ অ্যাডমিট কার্ড বাতিল হয়েছে। এর মধ্যে নবম-দশম স্তরে জন্য ১১৪০ এবং একাদশ-দ্বাদশ স্তরের জন্য ১০২০ অ্যাডমিট কার্ড বাতিল হয়েছে।

আরও পড়ুন: অযোগ্যদের তালিকা প্রকাশ করল SSC, কতজনের নাম রয়েছে?

অন্য খবর দেখুন